Torzija semene vrpce
<s>Torzija semene vrpce je neonatalni ili ekstragenitalni tip uvrtanja semene vrpce u kojoj se testis rotira oko svoje uzdužne ose van svojih ovojnica.</s><s>Normalno, testisi su vezani za strane skrotuma, što sprečava njihovo uvrtanje, međutim kod nekih osoba (pretežno kod adolescenata), te veze nisu prisutne što omogućava testisima da se uvrću.</s>

<s>Uvrtanje semene vrpce ili funikulusa spermatikusa, koji dovodi nerve i krvne sudove do testisa, po uzdužnoj osi izaziva potpun prekid vaskularizacije testisa, što rezultuje ishemijskom nekrozom, odnosno gangrenom testisa, ukoliko se ne interveniše u prvih čest časova posle nastanka torzije.</s>

<s>Spontana sanacija premećaja je nemoguća.</s>

<s>Anatomija</s>

<s>Testisi su muške, parne jajolike reproduktivne žlezde koje proizvode muške polne ćelije (spermatozoide) i muške hormone, primarno testosteron.</s><s>Smešteni su u skrotum, u kome vise na semenoj vrpci ().</s><s>Levi testis je obično smešten nešto niđe od desnog.</s>

<s>Testisi imaju čvrstu fibroznu spoljnu površinu, tuniku, koja se zadebljava u greben na svojoj unutrašnjoj posteriornoj strani i obrazuje mediastinum testisa.</s><s>Od ovog unutrašnjeg grebena, fibrozni septum širi se prema unutra između režnjića poluzavijenih kanalića u kojima se proizvode spermatozoidi.</s><s>Poluzavijeni kanalići se udružuju u ravne tubule, pa u mrežu kanalića smeštenih u medijastinumu testisa.</s>

<s>Površinu svakog testisa prekriva visceralni sloj ili vaginalna tunika, osim na mestu gde se testis „hvata“ za epididimis i semenu vrpcu.</s><s>Tunika vaginalis je zatvorena peritonealna vreća koja delimično okružuje testis, epididimis, i donji deo duktusa deferens.</s><s>Udubljenje tunike vaginalis, sinus epididimisa, nalazi se između tela epididimisa i posterolateralne površine testisa.</s><s>Parijetalni sloj tunike vaginalis, analogan je unutrašnjoj sa spermatičnom fascijom, koja je uočljiviji nego visceralni sloj i pruža se naviše u distalni deo spermatične vrpce.</s><s>Mala količina tečnosti u šupljini tunike vaginalis razdvaja visceralni od parijetalnog sloja, zbog čega se testis može slobodno kretati u skrotum.</s>

<s>Epidemiologija 
Ekstravaginalno uvrteanje testisa čini oko 5% svih torzija semene vrpce.</s><s>Od svih navedenih slučajeva torzija se javlja u 70% slučajeva pre rođenja a u 30% posle rođenja.</s><s>Ovo je povezano sa visokom porođajnom težinom.</s>

<s>Obostrana perinatalna torzija smatra se retkom pojavom, mada je u poslednjoj deceniji primećen veći broj slučajeva (trenutno, je prema podacima iz literature prijavljeno oko 56 slučajeva).</s>

<s>Intravaginalnitorzije čini oko 16% slučajeva svih akutnih skrotuma, kod bolesnika koji su zbog bolesti skrotuma tražili pomoć u odeljenjima hitne pomoći.</s>

<s>Torzija semene vrpce najčešće se javlja kod muškaraca mlađih od 30 godina (prosečne starost je od 12-18 godina).</s><s>Dok je najveća učestalost evidentirana u uzrastu od 13-14 godina.</s><s>Učestalost torzije kod muškaraca mlađih od 25 godina je oko 1 na 4.000 slučajeva.</s>

<s>Torzija je učestalija sa leve strane, dok bilateralni (obostrani) slučajevi čine 2% svih torzija.</s>

<s>Postoji nekoliko izveštaja u kojima je opisana torzije testisa u istoj porodici.</s><s>U jednoj studiji, kod 70 dečaka sa torzijom testisa, 11,4% je navelo u istoriji bolesti da je neko od članova uže porodice bolovao od torzije testisa.</s>

<s>Etiologija 
Prema dosadašnjim istraživanjima torzije testisa nastaju kod bolesnika sa kongenitalnim anomalnijama, u kojima je se vna oluminozniji način nego normalno tunika vaginalis pripaja na višem mesta uz spermatičnu traku.</s><s>Kod takvih bolesnika čitav sklop podložniji je rotaciji, odnosno, pokretljiviji je.</s>

<s>Dug funikulus, plitak skrotum, mala težina testisa mogu biti takođe jedan od uzroka uvrtanja u sklopu tzv. bel klaperovog deformiteta ().</s>

<s>Inicijalni faktor za torziju može biti iznenadna, nagla kontrakcija kremasteričnog mišića (), koji je kod adolescenata razvijeniji nego u odraslih osoba.</s><s>Ova kontrakcij donekle objašnjava zašto mnoge torzije nastaju tokom spavanja ili bez vidljivog razloga.</s>

<s>U odnosuna tuniku vaginalis, torzije testisa mogu se podeliti na: suprainvinale (ekstra skrotalne) i intravaginalne, koje se teže otkrivaju.</s>

<s>Klinička slika 
Kliničkom slikom kod neonatalne torzije dominira palpabilne masa koja je neosetljiva, tj. bezbolna na palapciju (opipavanje), a kod adolescentne torzije dominira jaka plapatorna bolnost zahvaćenog testisa koja može biti praćena povraćanjem, glavoboljom, kolapsom i nizom drugih opštih simptoma.</s>

<s>Dijagnoza 
Dijagnoza se postavlja na osnovu anamneze fizičkog pregleda, laboratorijskih testova, scintigrafije i kolor doplera testisa.</s><s>Anamneza
U anamnezi bolesnik navodi podatak o iznenadnom, naglo nastalom jakom bolu u predelu jednog od testisa.</s>

<s>Fizikalni pregled
Klinički pregled otkriva bol na palpaciju, Inspekcijom se uočava da se testis na torkviranoj strani nalazi nešto više od suprotnog.</s><s>Palpatorno se otkriva bol na dodir, a ako se bolesnik odmah javio, mogu dase palpirati „navoji“ na spermatičnoj vrpci (ekstravaginalna torzija).</s>

<s>Međutim ukoliko je prošlo više od 4-6 časova, zbog naknadno nastalog otoka, kao i zbog bolnosti, intraskrotalne strukture se ne mogu razlikovati palpacijom.</s><s>U tokvim uslovima, zbog kašnjenja bolesnika, veća je mogućnost dijagnostičke greške, npr. u odnosu na akutni orhiepididimitis.</s><s>Laboratorijske analize
Laboratorijske analize su granicama normalnih vrednosti.</s><s>Imidžing
Klasičan ultrazvučni pregled je od relativnog značaja, mogo pouzdanija je scintigrafija testisa (na kojoj se konstatuju „neme zone“-nema vezivanja radiofarmaka, datog intravenski) i kolor dopler ultrazvuk (na kome se konstatuje potpuni prekid cirkulacije distalno od mesta torzije).</s>

<s>Terapija 
Ambulantna detorzija testisa preporučuje se uvek kada je to moguće izvesti.</s><s>Tehnika izvođenja podrazumeva detorziju testisa u smeru kazaljke na satu, poput otvaranja knjige, dakle prema spolja, jer se smatra da 2/3 torzija (uvrtanje) testisa nastaje u smeru suprotnom od smera kretanja kazaljke na satu.</s>

<s>I pored uspešne ambulantne detorzije testisa preporučuje se hirurška eksploracija i fiksacija, zbog mogućnosti nepotpune detorzije kao i rekurentne torzije testisa.</s>

<s>Izvori</s>

<s>Literatura 
 Middleton WD, et al. J US Med 1997; 16: 23.</s><s>Andrew C Peterson, MD, FACS et al Urologic Imaging Without X-rays: Ultrasound, MRI, and Nuclear Medicine in eMedicine
 Jason S Chang, MD et al, Torsion of the Appendices and Epididymis in eMedicine
 Munden MM, Trautwein LM.</s><s>Scrotal pathology in pediatrics with sonographic imaging (PubMed). in Curr Probl Diagn Radiol.</s><s>2000 Nov-Dec;29(6):185-205.</s><s>Karmazyn B, Steinberg R, Kornreich L, et al. Clinical and sonographic criteria of acute scrotum in children.</s><s>Pediatr Radiol 2005;35:302-310.</ref></s>

<s>Spoljašnje veze 
 Priručnik urgentne urologije</s>

<s>Urologija
Pedijatrija
Akutni skrotum</s>

